ហេឡូ​វីអូអេ ១៦ កុម្ភៈ ២០១២៖ ថ្នាំ​ព្យាបាល​ថ្មី​សម្រាប់​ជំងឺ​រលាក​ថ្លើម​ដោយ​វីរុស​បេ (Hepatitis B) (ភាគ​២)
លោក​វេជ្ជបណ្ឌិត​តាំង​តេក​ហុង​បកស្រាយ​អំពី​ថ្នាំ​ថ្មី​ចំនួន​៣​ដែល​មាន​ប្រសិទ្ធភាព​ជាង​គេ​​សម្រាប់​ព្យាបាល​ជំងឺ​រលាក​ថ្លើម​ដោយ​វីរុស​បេ។
កម្មវិធីនៅរាត្រីនេះជាកម្មវិធីពិភាក្សាបន្តទៅ។ លោកវេជ្ជបណ្ឌិត តាំង តេក ហុង បានលើកយក ឈ្មោះថ្នាំចំនួន៣ប្រភេទដែលមានប្រសិទ្ធភាពជាងគេក្នុងចំណោមថ្នាំទាំង៧ប្រភេទដែលលោកបានរៀបរាប់កាលពីខែមុន។ ថ្នាំទាំង៣នេះគឺ ថ្មាំនេះមាននៅប្រទេសកម្ពុជាហើយ ប្រើសម្រាប់ចាក់មេរោគថ្លើមសេ (Hepatitis C) ចាក់ថ្នាំ១ដងក្នុងមួយសប្តាហ៍ ហើយត្រូវចាក់ចំនួន៤៨សប្តាហ៍។ ថ្នាំនេះមានប្រសិទ្ធភាពខ្លាំងជាងគេ ក៏ប៉ុន្តែពិបាកប្រើដោយមានប្រតិកម្មច្រើន។ ថ្នាំនេះមិនទាន់មាននៅប្រទេសកម្ពុជា តែមាននៅវៀតណាម សិង្ហបុរី និងថៃ។ ថ្នាំនេះមានប្រសិទ្ធភាពខ្លាំង។ ពេលប្រើ ថ្នាំនេះក៏អាចនាំឲ្យមានការធ្វើទុក្ខមធ្យមដែរ។ លោកវេជ្ជបណ្ឌិត គិតថាថ្នាំនេះជាថ្នាំសំខាន់ជាងគេក្នុងចំណោមថ្នាំទាំង៣នេះ ដោយសារមានប្រសិទ្ធភាពខ្ពស់ ហើយមិនមានប្រតិកម្មទេ។ ម្យ៉ាងទៀតថ្នាំនេះមានលក់នៅប្រទេសកម្ពុជាហើយ។ ថ្វីបើថ្នាំទាំងនេះមានប្រសិទ្ធភាពខ្ពស់ក្តី លោកវេជ្ជបណ្ឌិត តាំង តេក ហុង បញ្ចាក់ថាអ្នកជំងឺកម្រជាសះ(ជាដាច់)ណាស់។ នៅក្នុងបទសម្ភាសន៍នៅក្រោយកម្មវិធីនេះ លោកវេជ្ជបណ្ឌិតបានបញ្ជាក់ថា អត្រានៃអ្នកជំងឺដែលជាសះពីវីរុសបេនេះ (អស់វីរុស និងមានអង់ទីគ័រ) មានចំនួនប្រមាណពី៧%ទៅ៨%ប៉ុណ្ណោះ។ យ៉ាងណាក្តីថ្នាំទាំងនេះមានតម្លៃថ្លៃនិងត្រូវលេបជាប្រចាំរយៈពេលយូរ ហើយលោកវេជ្ជបណ្ឌិតបានផ្តាំផ្ញើឲ្យអ្នកជំងឺត្រូវតែពិគ្រោះជាមួយគ្រូពេទ្យជំនាញពេលមុន និងក្នុងអំឡុងពេលប្រើប្រាស់ថ្នាំព្យាបាលខាងលើ។ កម្មវិធីសុខភាពជាមួយវេជ្ជបណ្ឌិត តាំង តេក ហុង នឹងផ្អាកមួយរយៈពីខែមិនាដល់ខែតុលា ចាប់ផ្តើមជាថ្នីនៅចុងខែវិច្ឆិកាឆ្នាំ២០១២នេះ។ ប៉ុន្តែប្រិយមិត្តអាចទាក់ទងបន្តជាមួយលោកវេជ្ជបណ្ឌិត្យ តាំង តេក ហុង តាមហេ្វសប៊ុកដោយចូលទៅទំព័រ ។ សូមស្តាប់ឬទាញយកសំឡេងទាំងស្រុងនៃកម្មវិធីហេឡូវីអូអេថ្ងៃទី១៩ ខែមករា ឆ្នាំ២០១២៖ មធ្យោបាយចូលរួមពីប្រិយមិត្ត៖ ទូរស័ព្ទ ០១២ ៥១ ៥១ ៩៤ ហ្វេសប៊ុក facebook.com/voakhmer អ៊ីម៉េល hellovoa@voanews.com